Polshadan Misrga uchayotgan samolyot portlash xavfi tufayli shoshilinch tarzda Bolgariyaga qo‘ndi

Varshava — Xurgada reysini amalga oshirayotgan samolyot portlash xavfi tufayli shoshilinch ravishda Bolgariyaning Burgas shahriga qo‘ndi, deya xabar bermoqda “RBK” shahar meri Dimitr Nikolovga tayanib.

Uning aytishicha, hodisa sababli aeroport yopilgan. Laynerga mina joylangani haqidagi xabarni 64 yoshli yo‘lovchi yetkazgan, hukumat uning shaxsini aniqladi. Qolgan yo‘lovchilar evakuatsiya qilindi.
Polshadan Misrga uchayotgan samolyot komandiri bortda bomba bo‘lishi mumkinligi haqidagi xabarni olgach, qo‘nish uchun ruxsat so‘ragan. Shundan so‘ng aksilterrorchilik tizimi ishga tushirilgan va trevoga e’lon qilingan.